CELEX: 32022D0622
Language: fi
Date: 2022-04-07 00:00:00
Title: Komission täytäntöönpanopäätös (EU) 2022/622, annettu 7 päivänä huhtikuuta 2022, täytäntöönpanopäätöksen (EU) 2019/1326 muuttamisesta sähköenergian mittauslaitteiden ja kotitalouksiin ja vastaavaan käyttöön tarkoitettujen vikavirtasuojakytkinten sähkömagneettista yhteensopivuutta koskevien yhdenmukaistettujen standardien osalta (ETA:n kannalta merkityksellinen teksti)

13.4.2022   
               
               
                  FI
               
               
                  Euroopan unionin virallinen lehti
               
               
                  L 115/85
               
            
         KOMISSION TÄYTÄNTÖÖNPANOPÄÄTÖS (EU) 2022/622,
         annettu 7 päivänä huhtikuuta 2022,
         täytäntöönpanopäätöksen (EU) 2019/1326 muuttamisesta sähköenergian mittauslaitteiden ja kotitalouksiin ja vastaavaan käyttöön tarkoitettujen vikavirtasuojakytkinten sähkömagneettista yhteensopivuutta koskevien yhdenmukaistettujen standardien osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivin 2014/30/EU (2) 13 artiklan mukaan sähkölaitetta, joka on sellaisten yhdenmukaistettujen standardien tai niiden osien mukainen, joiden viitetiedot on julkaistu Euroopan unionin virallisessa lehdessä, on pidettävä niiden mainitun direktiivin liitteessä I vahvistettujen olennaisten vaatimusten mukaisena, jotka kyseiset standardit tai niiden osat kattavat.
                  
               
                     (2)
                  
                  
                     Komissio esitti täytäntöönpanopäätöksessä C(2016) 7641 (3) Euroopan standardointikomitealle (CEN), Euroopan sähkötekniikan standardointikomitealle (Cenelec) ja Euroopan telealan standardointilaitokselle (ETSI) pyynnön direktiivin 2014/30/EU mukaisen sähkömagneettista yhteensopivuutta koskevien yhdenmukaistettujen standardien laatimiseksi ja tarkistamiseksi.
                  
               
                     (3)
                  
                  
                     Täytäntöönpanopäätöksessä C(2016) 7641 esitetyn pyynnön perusteella CEN ja Cenelec laativat staattisia loisenergiamittareita kaikille jaksollisille signaaleille koskevan yhdenmukaistetun standardin EN IEC 62053–24:2021 ja sen muutoksen EN IEC 62053–24:2021/A11:2021 (tarkkuusluokat 0,5S, 1S, 1, 2 ja 3).
                  
               
                     (4)
                  
                  
                     Täytäntöönpanopäätöksessä C(2016) 7641 esitetyn pyynnön perusteella CEN ja Cenelec tarkistivat seuraavia yhdenmukaistettuja standardeja, joiden viitetiedot on julkaistu komission tiedonannolla (EUVL C 173, 13.5.2016) (4): EN 62053–21:2003, EN 62053–22:2003, EN 62053–23:2003 ja EN 61009–1:2012.
                  
               
                     (5)
                  
                  
                     Tämän seurauksena hyväksyttiin seuraavat yhdenmukaistetut standardit ja niiden muutokset: EN IEC 62053–21:2021 ja EN IEC 62053–21:2021/A11:2021 vaihtovirran staattisista vaihtosähköpätöenergiamittareista (tarkkuusluokat 0,5, 1 ja 2); EN IEC 62053–22:2021 ja EN IEC 62053–22:2021/A11:2021 vaihtovirran staattisista vaihtosähköpätöenergiamittareista (tarkkuusluokat 0,1S, 0,2S ja 0,5S); EN IEC 62053–23:2021 ja EN IEC 62053–23:2021/A11:2021 staattisista loisenergiamittareista (luokat 2 ja 3); EN 61009–1:2012 ja EN 61009–1:2012/A13:2021 kotitalouksiin ja vastaavaan käyttöön tarkoitetuista ylivirtasuojalla varustetuista vikavirtasuojakytkimistä.
                  
               
                     (6)
                  
                  
                     Komissio on arvioinut yhdessä CENin ja Cenelecin kanssa, ovatko yhdenmukaistetut standardit EN IEC 62053–24:2021, sellaisena kuin se on muutettuna standardilla EN IEC 62053–24:2021/A11:2021, EN IEC 62053–21:2021, sellaisena kuin se on muutettuna standardilla EN IEC 62053–21:2021/A11:2021, EN IEC 62053–22:2021, sellaisena kuin se on muutettuna standardilla EN IEC 62053–22:2021/A11:2021, EN IEC 62053–23:2021, sellaisena kuin se on muutettuna standardilla EN IEC 62053–23:2021/A11:2021, ja EN 61009–1:2012, sellaisena kuin se on muutettuna standardilla EN 61009–1:2012/A13:2021, täytäntöönpanopäätöksessä C(2016) 7641 esitetyn pyynnön mukaisia.
                  
               
                     (7)
                  
                  
                     Yhdenmukaistetut standardit EN IEC 62053–24:2021, sellaisena kuin se on muutettuna standardilla EN IEC 62053–24:2021/A11:2021, EN IEC 62053–21:2021, sellaisena kuin se on muutettuna standardilla EN IEC 62053–21:2021/A11:2021, EN IEC 62053–22:2021, sellaisena kuin se on muutettuna standardilla EN IEC 62053–22:2021/A11:2021, EN IEC 62053–23:2021, sellaisena kuin se on muutettuna standardilla EN IEC 62053–23:2021/A11:2021, ja EN 61009–1:2012, sellaisena kuin se on muutettuna standardilla EN 61009–1:2012/A13:2021, täyttävät olennaiset vaatimukset, jotka niiden on tarkoitus kattaa ja joista säädetään direktiivissä 2014/30/EU. Sen vuoksi on aiheellista julkaista kyseisten yhdenmukaistettujen standardien viitetiedot sekä niitä muuttavien standardien viitetiedot Euroopan unionin virallisessa lehdessä.
                  
               
                     (8)
                  
                  
                     Komission täytäntöönpanopäätöksen (EU) 2019/1326 (5) liitteessä I luetellaan viittaukset yhdenmukaistettuihin standardeihin, jotka luovat olettamuksen direktiivin 2014/30/EU vaatimusten täyttymisestä. Sen varmistamiseksi, että direktiivin 2014/30/EU tueksi laadittujen yhdenmukaistettujen standardien viitetiedot luetellaan yhdessä ainoassa säädöksessä, kyseisten standardien viitetiedot sekä niitä muuttavien standardien viitetiedot olisi sisällytettävä mainittuun liitteeseen.
                  
               
                     (9)
                  
                  
                     Sen vuoksi on tarpeen poistaa Euroopan unionin virallisesta lehdestä seuraavien yhdenmukaistettujen standardien viitetiedot, jotka on julkaistu tiedonannolla (EUVL C 173, 13.5.2016): EN 62053–21:2003, EN 62053–22:2003, EN 62053–23:2003 ja EN 61009–1:2012.
                  
               
                     (10)
                  
                  
                     Täytäntöönpanopäätöksen (EU) 2019/1326 liitteessä II luetellaan niiden direktiivin 2014/30/EU tueksi laadittujen yhdenmukaistettujen standardien viitetiedot, jotka on poistettu Euroopan unionin virallisen lehden C-sarjasta. Siksi on aiheellista lisätä kyseiset viitetiedot mainittuun liitteeseen.
                  
               
                     (11)
                  
                  
                     Jotta valmistajilla olisi riittävästi aikaa valmistautua yhdenmukaistettujen standardien EN IEC 62053–21:2021, sellaisena kuin se on muutettuna standardilla EN IEC 62053–21:2021/A11:2021, EN IEC 62053–22:2021, sellaisena kuin se on muutettuna standardilla EN IEC 62053–22:2021/A11:2021, EN IEC 62053–23:2021, sellaisena kuin se on muutettuna standardilla EN IEC 62053–23:2021/A11:2021, ja EN 61009–1:2012, sellaisena kuin se on muutettuna standardilla EN 61009–1:2012/A13:2021soveltamiseen, on tarpeen lykätä seuraavien yhdenmukaistettujen standardien viitetietojen poistamista: EN 62053–21:2003, EN 62053–22:2003, EN 62053–23:2003 ja EN 61009–1:2012.
                  
               
                     (12)
                  
                  
                     Sen vuoksi täytäntöönpanopäätöstä (EU) 2019/1326 olisi muutettava.
                  
               
                     (13)
                  
                  
                     Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimusten täyttymisestä siitä päivästä alkaen, jona tällaisen standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätöksen (EU) 2019/1326 liite I tämän päätöksen liitteen I mukaisesti.
         
         
            2 artikla
            Muutetaan täytäntöönpanopäätöksen (EU) 2019/1326 liite II tämän päätöksen liitteen II mukaisesti.
         
         
            3 artikla
            Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 7 päivänä huhtikuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 316, 14.11.2012, s. 12.
         
            (2)  Euroopan parlamentin ja neuvoston direktiivi 2014/30/EU, annettu 26 päivänä helmikuuta 2014, sähkömagneettista yhteensopivuutta koskevan jäsenvaltioiden lainsäädännön yhdenmukaistamisesta (EUVL L 96, 29.3.2014, s. 79).
         
            (3)  Komission täytäntöönpanopäätös C(2016) 7641, annettu 30 päivänä marraskuuta 2016, sähkömagneettista yhteensopivuutta koskevan jäsenvaltioiden lainsäädännön yhdenmukaistamisesta 26 päivänä helmikuuta 2014 annetun Euroopan parlamentin ja neuvoston direktiivin 2014/30/EU tueksi laadittuja yhdenmukaistettuja standardeja koskevasta standardointipyynnöstä Euroopan standardointikomitealle, Euroopan sähkötekniikan standardointikomitealle ja Euroopan telealan standardointilaitokselle.
         
            (4)  Komission tiedonanto sähkömagneettista yhteensopivuutta koskevan jäsenvaltioiden lainsäädännön yhdenmukaistamisesta annetun Euroopan parlamentin ja neuvoston direktiivin 2014/30/EU täytäntöönpanosta (Unionin yhdenmukaistamislainsäädännön soveltamisalaan kuuluvien yhdenmukaistettujen standardien otsikot ja viitenumerot) (EUVL C 246, 13.7.2018, s. 1).
         
            (5)  Komission täytäntöönpanopäätös (EU) 2019/1326, annettu 5 päivänä elokuuta 2019, Euroopan parlamentin ja neuvoston direktiivin 2014/30/EU tueksi laadituista sähkömagneettista yhteensopivuutta koskevista yhdenmukaistetuista standardeista (EUVL L 206, 6.8.2019, s. 27).
      
      
         
            LIITE I
            Lisätään täytäntöönpanopäätöksen (EU) 2019/1326 liitteeseen I kohdat seuraavasti:
            
               
                           Nro
                        
                        
                           Standardin viitetiedot
                        
                     
                           ”16.
                        
                        
                           EN IEC 62053–21:2021
                           Sähköenergian mittauslaitteet – Erityisvaatimukset – Osa 21: Staattiset vaihtosähköpätöenergiamittarit (tarkkuusluokat 0,5, 1 ja 2)
                           EN IEC 62053–21:2021/A11:2021
                        
                     
                           17.
                        
                        
                           EN IEC 62053–22:2021
                           Sähköenergian mittauslaitteet – Erityisvaatimukset – Osa 22: Staattiset vaihtosähköpätöenergiamittarit (tarkkuusluokat 0,1S, 0,2S ja 0,5S)
                           EN IEC 62053–22:2022/A11:2021
                        
                     
                           18.
                        
                        
                           EN IEC 62053–23:2021
                           Vaihtosähköenergian mittauslaitteet – Erityisvaatimukset – Osa 23: Staattiset loisenergiamittarit (tarkkuusluokat 2 ja 3)
                           EN IEC 62053–23:2022/A11:2021
                        
                     
                           19.
                        
                        
                           EN 62053–24:2021
                           Vaihtosähköenergian mittaus – Erityisvaatimukset – Osa 24: Staattiset loisenergiamittarit kaikille jaksollisille signaaleille (tarkkuusluokat 0,5S, 1S, 1, 2 ja 3)
                           EN IEC 62053–24:2022/A11:2021
                        
                     
                           20.
                        
                        
                           EN 61009–1:2012
                           Kotitalouksiin ja vastaavaan käyttöön tarkoitetut ylivirtasuojalla varustetut vikavirtasuojakytkimet (RCBO) – Osa 1: Yleiset vaatimukset
                           EN 61009–1:2012/A13:2021”
                        
                     
         
      
      
         
            LIITE II
            Lisätään täytäntöönpanopäätöksen (EU) 2019/1326 liitteeseen II kohdat seuraavasti:
            
               
                           Nro
                        
                        
                           Standardin viitetiedot
                        
                        
                           Peruuttamispäivä
                        
                     
                           ”14.
                        
                        
                           EN 62053–21:2003
                           Vaihtosähköenergian mittauslaitteet – Erityisvaatimukset –
                           Osa 21: Staattiset pätöenergiamittarit (luokat 1 ja 2)
                        
                        
                           13. lokakuuta 2023
                        
                     
                           15.
                        
                        
                           EN 62053–22:2003
                           Vaihtosähköenergian mittauslaitteet – Erityisvaatimukset –
                           Osa 22: Staattiset pätöenergiamittarit (luokat 0,2 S ja 0,5 S)
                        
                        
                           13. lokakuuta 2023
                        
                     
                           16.
                        
                        
                           EN 62053–23:2003
                           Vaihtosähköenergian mittauslaitteet – Erityisvaatimukset –
                           Osa 23: Staattiset loisenergiamittarit (luokat 2 ja 3)
                        
                        
                           13. lokakuuta 2023
                        
                     
                           17.
                        
                        
                           EN 61009–1:2012
                           Kotitalouksiin ja vastaavaan käyttöön tarkoitetut ylivirtasuojalla varustetut vikavirtasuojakytkimet (RCBO) –
                           Osa 1: Yleiset vaatimukset
                        
                        
                           13. lokakuuta 2023”